Akár élete végéig rács mögé kerülhet G. Ákos | pecsma.hu
Kezdőlap Pécs Aktuál Akár élete végéig rács mögé kerülhet G. Ákos
Akár élete végéig rács mögé kerülhet G. Ákos
“Előre kitervelten, sok ember életét veszélyeztetve, több ember sérelmére elkövetett emberölés bűntett kísérlet miatt javasol vádemelést a rendőrség a pécsi egyetemi lövöldöző, G. Ákos ellen” – adta hírül pénteki közleményében a Baranya Megyei Rendőr-főkapitányság.
A rendőrség csütörtökön zárta le a tavaly november 26-án kezdett büntetőeljárás nyomozati szakaszát, az eddig keletkezett közel háromezer oldalból álló iratanyagot napokon belül átadják az ügyészségnek. Nyolcvan tanú mondott vallomást, fél tucat szakértő adott szakvéleményt, közben a gyanúsított egyszer sem szólalt meg – hangsúlyozta a BMRFK.
Mint hozzátették, a nyomozás legvégén, az iratismertetésen is hallgatott, viszont kérte az összes nyomozati irat másolatát. Ha G. Ákos bűnössége bebizonyosodik a bíróságon, akár életfogytig tartó szabadságvesztésre is számíthat.
Előző cikkMagyar alkotások a palicsi filmfesztiválon
Következő cikkVarázslatos fúvósgálák Pécsett EKF-foglalatban